Les Biblioteques de Girona segueixen treballant a porta tancada desenvolupant tasques a nivell intern | Biblioteques de Girona\nLes Biblioteques de Girona segueixen treballant a porta tancada desenvolupant tasques a nivell intern\nEl teletreball permet seguir realitzant aquelles tasques i responsabilitats de caire intern que les biblioteques han de desenvolupar habitualment durant tot l’any.\nExcepte l’atenció presencial i el préstec físic de llibres, la resta de tasques es poden seguir realitzant per poder oferir el millor servei quan les biblioteques tornin a obrir.\nEl passat 13 de març les Biblioteques de Girona, com la resta d'equipaments culturals, socials i educatius de la ciutat, van haver de tancar les seves portes a causa del COVID-19 per evitar la seva propagació i garantir la seguretat i salut tant de les persones usuàries com dels treballadors i treballadores.\nTanmateix, les biblioteques són més que un edifici i una atenció presencial, la feina és més que estar darrere d'un taulell i fer préstec de llibres. Les biblioteques són un portal al coneixement, la formació, l'oci i la cultura, i el personal de les biblioteques ha continuat treballant cada dia des de casa seva i de manera coordinada a fi de mantenir aquesta missió i continuar gestionant el servei de biblioteca a Girona tot i les limitacions actuals, així com per continuar mantenint el contacte de la biblioteca amb els usuaris.\nLes biblioteques de Girona, així com moltes altres d'arreu del territori, han començat a oferir activitats i propostes de lectura en línia. A la web i xarxes socials es poden trobar activitats i recomanacions per a tota mena de públic i de totes les edats.\nCal no oblidar el servei de préstec de llibres electrònics que s'ofereix des de la plataforma Ebiblio.cat que augmentant exponencialment el seu ús. Aquesta plataforma, accessible a totes les persones que tinguin el carnet de les biblioteques públiques, posa a la seva disposició un ampli catàleg de llibres i també de pel·lícules de cinema que segur ajudaran a passar aquests dies d'una manera un xic més amable. S’aniran proposant lectures a través de seleccions temàtiques i guies de lectura.\nPer una altra banda, també s'està treballant en aquelles feines més internes que si bé no tenen tanta visibilitat, són indispensables per mantenir un servei bibliotecari òptim i de qualitat, com ara inventari del fons i anàlisi i revisió de la col·lecció obsoleta de les biblioteques. Això permetrà, per una banda, esporgar aquell fons obsolet que cal donar de baixa i, per l'altra banda, fer una selecció de fons més acurada i eficient. Aquestes tasques normalment es fan en èpoques amb menys afluència de públic però també amb menys personal i focalitzant-nos en unes àrees concretes. Aquesta situació ha permès poder dedicar més personal a fer una anàlisi més acurada i global que abasta tot el fons de les biblioteques i fer una selecció de nou fons per aquelles seccions que cal millorar. També s’ha començant a tramitar la selecció i compra de novetats que ben aviat es podrà compartir amb les usuàries i usuaris habituals.\nS’estan atenent consultes telefòniques i mitjançant correu electrònic demanant informació sobre terminis de préstec, informació general i, especialment, sobre el funcionament de l’EBiblio.cat\nPlanificació de projectes, serveis, recursos, etc. són també altres feines a les quals el personal de biblioteques s'hi dedica per tal de no només mantenir el nivell de qualitat sinó millorar-lo per tal de donar el millor servei possible. És el cas del Projecte Biblioteques Escolars, actualment s'està treballant en la preparació de la convocatòria de subvencions (que caldrà ajornar del seu termini habitual) i també s’està fent selecció de fons per a les biblioteques dels centres així com resoldre dubtes que plantegen les persones responsables dels centres. També s'estan planificant les biblioplaces i la bibliopiscines que es preveu tornar a oferir a tots els barris de Girona aquest estiu, tant gestionant el nou fons que es podrà consultar, dissenyant els emplaçaments, preveient les activitats i també la formació del personal que estarà al capdavant i organitzant les activitats que es faran.\nTotes les activitats de promoció lectora que estaven programades per març i abril que no es poden fer de manera virtual i que es podien ajornar, s'estan posposant provisionalment pels mesos de maig o juny o més endavant, per poder oferir la oferta i que els contacontes, talleristes, dinamitzadors o conductors de clubs de lectura puguin mantenir la seva oferta, atès que aquesta aturada té, i tindrà, un impacte important en el sector cultural.\nA nivell administratiu, des del teletreball, es pot continuar amb les diverses gestions i preparacions per a les aprovacions de compres, activitats, licitacions, tràmits, gestió de subvencions, pagament de factures, gestió de contractes, etc. Malgrat tot, atesa la situació d’Estat d’Alerta, s’han suspès força tràmits que s’hauran de reprendre un cop finalitzat aquest període.\nQualsevol persona que tingui dubtes o vulgui adreçar una pregunta a les biblioteques, les pot adreçar via correu electrònic a qualsevol de les biblioteques o bé trucar al telèfon de la biblioteca, que el personal continua atenent des de casa.\nEs recorda a totes aquelles persones que tenen llibres o altre material de les biblioteques a casa per retornar, que no es preocupin pels terminis de préstec. Tots els préstecs que s'havien de retornar pels volts del 13 de març s'han prorrogat fins al 4 de maig. I per a tothom que tingui documents que s'haguessin de tornar uns dies abans, que no es preocupin, sabem que ara hi ha coses molt més importants per les quals preocupar-se i no hi haurà cap problema ni penalització en tornar-los un cop les biblioteques estiguem un altre cop obertes.\nEsperem que sigui aviat, us trobem molt a faltar!


El Prat al Día: Membres de la PAH es concentren contra la especulació inmobiliària.\nMembres de la PAH es concentren contra la especulació inmobiliària.\nUn centenar de membres de la PAH s'han concentrat aquest divendres davant la seu del fons\nd'inversió nord-americà Blackstone al Prat de Llobregat per reclamar solucions per a les famílies vulnerables que no poden fer front al pagament de les seves hipoteques i que estan reben pressions d'aquest gestor immobiliari que en el seu moment va comprar les hipoteques de Catalunya Caixa. La manifestació s'ha produït just un any després que un veí de Cornellà de Llobregat es suïcidés llençant-se per la finestra de casa seva abans de ser desnonat. Lucia Delgado, portaveu de la PAH a Barcelona, ha deixat clar "que no permetran" que casos similars es tornin a produir i per això ha reclamat que Blackstone obri oficines a Barcelona, Tarragona, Girona i Lleida per atendre els afectats i que s'avingui a renovar el mig miler de lloguers socials d'habitatges de la seva propietat que en breu venceran a Barcelona.\nAquesta acció de protesta ha estat idèntica a la realitzada tot just fa un any. Llavors, a mitja manifestació, els concentrats van tenir coneixement del suïcidi d'un veí del barri de Sant Ildefons de Cornellà de Llobregat que va saltar de la finestra de casa seva abans de ser desnonat per no poder pagar el lloguer de casa seva, propietat de Blackstone.Com l'any passat, i després de la intermediació dels Mossos d'Esquadra, una delegació de la PAH s'ha reunit amb representants del fons d'inversió. Durant la torbada s'han tractat una vintena de casos urgents de famílies vulnerables a punt de ser desnonades i s'han plantejat diverses reivindicacions.La principal demanda ha estat que el fons d'inversió obri oficines d'atenció als afectats a les principals ciutats catalanes. En aquest sentit, la portaveu de la PAH a Barcelona, Lucia Delgado, ha denunciat que si abans les famílies podien dirigir-se a les oficines bancàries per intentar negociar els seus casos, ara no saben on dirigir-se i això augmenta la seva vulnerabilitat. Davant l'incompliment de totes les promeses que els van fer l'any passat, els concentrats han exigit també que el fons d'inversió aposti pels lloguers socials per impagament d'hipoteques i que renovi el mig miler de contractes d'aquest tipus de lloguer que venceran en breu a Barcelona.Lucia Delgado ha denunciat un cop més que "fons voltors" com Blackstone continuen realitzant pràctiques abusives i usureres, i que amb la continua ampliació de la seva cartera de propietats el que fan "condicionar i manipular" el mercat immobiliari. Aquí, Delgado els ha exigit que, com a mínim, accedeixin a negociar amb les famílies afectades per trobar solucions a mida per cada cas i evitar noves morts com la del veí de Cornellà de l'any passat.(ACN)\nDos nous gegants s'incorporaran a la cultura tradi...\nMembres de la PAH es concentren contra la especula...\nAprovat el tràmit per a la construcció d'una nova ...


Les 5 claus de la setmana d'Estrasburg, entre els nervis a Madrid i la decisió de Luxemburg\nEntre Estrasburg i Luxemburg, entre la sots-seu del Parlament Europeu i la del Tribunal de Justícia de la Unió Europea es decidirà aquesta setmana el futur de Carles Puigdemont, Toni Comín i Oriol Junqueras com a eurodiputats i quina protecció tenen els drets dels més de dos milions de votants que els van elegir el 26-M. Demà començarà la legislatura a l’eurocambra, amb una sessió a Estrasburg, on hi ha convocada una concentració independentista per a protestar contra els impediments perquè Puigdemont, Comín i Junqueras puguin exercir plenament com a eurodiputats. Junqueras, retingut en presó preventiva a l’espera de sentència del Tribunal Suprem espanyol, és segur que demà no hi podrà ser; Puigdemont i Comín mantenen la incògnita fins al darrer moment sobre la seva assistència, que dependrà en bona mesura de com es pronunciï el Tribunal de Luxemburg sobre el recurs que divendres va admetre contra els impediments per a poder exercir d’eurodiputats. I a Madrid augmenten els nervis: fins i tot Pablo Casado ha demanat al govern espanyol que faci tant com pugui perquè Puigdemont sigui detingut ‘tan bon punt trepitgi territori francès’. Heus ací els cinc punts d’atenció principals d’aquests dies decisius.\n1. El recurs a Luxemburg i l’actitud de Tajani\nCarles Puigdemont i Toni Comín no han estat inclosos a la llista enviada per la Junta Electoral espanyola al president del Parlament Europeu, Antonio Tajani, amb tots els eurodiputats elegits en la circumscripció espanyola. El pretext és que no van prometre la constitució espanyola; si haguessin entrat a l’estat espanyol els haurien detingut. Oriol Junqueras tampoc no la va prometre, però perquè, tot i ser a la presó i haver-hi el precedent de la promesa com a diputat al congrés, li ho van impedir. La diferència és que Junqueras roman segrestat, sense capacitat de moviments, i Puigdemont i Comín es poden moure en qualsevol lloc del món tret de l’estat espanyol. Aquesta llibertat de moviments neguiteja l’estat, que ha maniobrat amb un personatge clau en la seva estratègia europea: Tajani, guardonat amb nombrosos premis i distincions honorífiques en favor de la unitat d’Espanya.\nLa defensa del president i del conseller a l’exili fonamenta la seva causa en el fet que tots dos (i Junqueras també) van ser proclamats oficialment eurodiputats en el BOE del 14 de juny proppassat (pdf), i que d’aleshores ençà disposen d’immunitat. No els poden refusar l’exercici de les seves prerrogatives com a eurodiputats, i els entrebancs que els posa Tajani són abusos d’autoritat i soscaven els seus drets. A final de la setmana passada, l’advocat Gonzalo Boye ja va disposar d’un document fonamental: la carta de resposta a Puigdemont i Comín, després de molts dies de silenci sobre les seves reclamacions, dient-los que no els podia donar un tracte de ‘futurs eurodiputats’ i que només feia cas de què li diguessin les autoritats espanyoles.\nTajani ja va moure una fitxa dijous passat: formalment els va dir que no els rebria com a eurodiputats demà a Estrasburg. I, en canvi, el BOE és clar sobre la proclamació d’eurodiputats: ells en són. Boye va activar divendres el recurs directe al Tribunal de Luxemburg. La petició reclama mesures urgents perquè siguin reconeguts com a eurodiputats i puguin prendre possessió dels seus escons al Parlament Europeu, que es constituirà demà. El recurs va contra la decisió de la Junta Electoral espanyola d’excloure els dos eurodiputats de JxCat de la llista enviada al Parlament Europeu amb els eurodiputats electes a l’estat espanyol.\nDesprés d’haver presentat el recurs, el president d’aquest tribunal haurà de prendre una decisió en un termini breu, tot i que no hi ha calendari precís. És probable que es prengui de seguida, abans de constituir-se el nou Parlament Europeu, la qual cosa implicaria un sotrac polític d’una gran dimensió. També podria ser que la decisió trigui uns quants dies, o setmanes, però si finalment és favorable als interessos de Puigdemont i Comín, i els concedeix les mesures cautelars, el revés a l’estat espanyol seria greu.\nLa petició de Puigdemont i Comín ha estat presentada pels seus advocats davant el Tribunal General, que és la primera instància del Tribunal de Justícia de la Unió Europea, cosa que permetria a les parts de recórrer contra la decisió en segona instància, si calgués. La decisió que prengui ara Luxemburg serà sobre la concessió de la mesura cautelar de poder exercir d’eurodiputats; la resolució sobre el fons de l’afer arribaria uns quants mesos més tard.\n2. L’escó buit de Junqueras\nA la sessió constitutiva del Parlament Europeu de demà hi haurà, entre els escons del grup Verds-Aliança Lliure Europea, un seient buit, que serà ocupat o bé per una fotografia d’Oriol Junqueras o un llaç groc per a donar visibilitat a la repressió contra el president d’ERC i eurodiputat electe (i proclamat) dels republicans. D’ara endavant, i mentre no es resolgui la situació judicial de Junqueras, el grup Verds-ALE haurà de decidir què fa en totes les altres sessions de l’eurocambra, que es faran a Brussel·les. La decisió més probable és que ocupi l’escó, si més no temporalment, el següent en la llista electoral, que en aquest cas és Jordi Solé, també d’ERC.\nEls terminis de resolució en el cas de Junqueras són una mica més llargs, en principi, que no pas en els de Puigdemont i Comín, que hi podrien recórrer abans. L’advocat del president d’ERC, Andreu Van den Eynde, és a l’espera de saber què decideix finalment el Tribunal Suprem espanyol sobre la possibilitat de presentar una qüestió prejudicial al Tribunal de Luxemburg per a saber quin és l’abast de la immunitat de Junqueras com a eurodiputat, i qui hi té la darrera paraula. La fiscalia i l’advocacia de l’estat es van oposar a presentar la prejudicial, però és probable que el Suprem l’acabi formulant, afinant-la de tal manera que es pugui garantir una resposta que avali les seves decisions. Serà complicat, si acaba presentant la pregunta, perquè les giragonses dels magistrats per a mantenir tancat a la presó l’eurodiputat Junqueras van ser inèdites, contradictòries i sorprenents per molts juristes. De prevaricació i tot. Amb molta probabilitat el Suprem prendrà la decisió aquesta setmana, però la resposta no la tindrà fins d’ací a uns quants mesos; si són pocs mesos (posem-ne dos) el tribunal es podria trobar que Luxemburg els diu que Junqueras té immunitat i que no pot ser condemnar si abans no es tramita un suplicatori al Parlament Europeu perquè hi doni via lliure. Això implicaria la congelació de la publicació de la sentència, que es preveu cap a la tardor. Si la resposta trigués uns quants mesos (posem-ne quatre o més), la resposta serà paper mullat perquè llavors Junqueras ja haurà estat condemnat i inhabilitat, i l’única sortida que li mancarà serà la demanda (lenta) al Tribunal Europeu dels Drets Humans.\n3. Puigdemont i Comín, l’ALE i l’estigma\nMentre s’anaven coent els litigis en instàncies judicials internacionals, dos dels eurodiputats afectats, Puigdemont i Comín, demanaven al grup de l’ALE al Parlament Europeu de poder formar-ne part. Un dels partits que en forma part de manera natural és ERC, i ja hem vist que Oriol Junqueras és dels setanta-cinc eurodiputats que conformen el grup Verds-ALE de l’eurocambra, com consta en la llista pública dels seus membres. Però no incloïa ni Puigdemont ni Comín, que feia setmanes que ho demanaven. La resposta rebuda pel president Puigdemont en una conversa telefònica recent amb el president de l’ALE, Alyn Smith, de l’escocès SNP, fou que primera calia que s’aclarís la seva situació com a eurodiputats a tots els efectes i que després ja en parlarien. A Waterloo, aquesta actitud ha originat sorpresa i malestar. ‘Una vegada hagin estat admesos, llavors es podrà prendre la decisió sobre si són acceptats a l’ALE, però mentrestant la prioritat de tothom, i Alyn Smith en particular, és garantir que seran admesos com més aviat millor’, exposava la setmana passada un portaveu de l’oficina d’Alyn Smith en declaracions a l’ACN.\nEls ecologistes i l’ALE conformen una agrupació parlamentària de coalició que és la quarta força política de la cambra. El fet de pertànyer a un grup parlamentari és d’una gran importància. Si Puigdemont i Comín acabessin essent eurodiputats no inscrits trobarien molt limitada la capacitat de maniobra i de treball com a parlamentaris, i sobretot la possibilitat de fer intervencions i formular preguntes parlamentàries. Els no inscrits no constitueixen formalment cap grup parlamentari –a diferència, per exemple, del grup mixt d’alguns altres parlaments. No entren en el repartiment de la participació en comissions ni de les intervencions en els plenaris. Ara, qualsevol eurodiputat no inscrit pot entrar a formar part del grup que sigui en qualsevol moment de la legislatura.\n4. Una tercera euroordre?\nEl rumor d’una tercera euroordre contra Puigdemont i Comín fa dies que corre, sobretot d’ençà de la publicació, ara fa una setmana, d’un article del periodista José Antonio Zarzalejos que pràcticament l’exigia al jutge Pablo Llarena. Seria una maniobra a la desesperada, d’última hora, d’evitar que el president i el conseller a l’exili entressin al Parlament Europeu dimarts. El fet que la sessió sigui a Estrasburg, a l’estat francès, i no a Brussel·les, ha alimentat més aquest rumor, per la suposada predisposició de la justícia francesa a concedir l’extradició. Un element a tenir present: Estrasburg és a tocar del Rin, que fa de frontera amb Alemanya… I la justícia alemanya ja es va pronunciar sobre la situació de Puigdemont, desestimant la rebel·lió, però avalant el lliurament per malversació. Llarena no el va voler, per l’impacte, el contrast i la vergonya per a la justícia espanyola de no poder jutjar el president per rebel·lió i fer-ho, en canvi –i com hem vist–, amb els presos polítics. Segons Zarzalejos i un cert corrent d’opinió a Madrid (Pablo Casado ha estat el darrer que s’hi ha afegit), ara mateix l’extradició per malversació seria un mal menor, atès el mal que consideren que fa a la imatge d’Espanya que els moviments i les declaracions de Puigdemont posin en qüestió la qualitat democràtica de l’estat espanyol. I que ho demostrin amb fets, com en els fracassos des les euroordres prèvies, a Bèlgica i sobretot a Alemanya. Ara, cal tenir present també que Gonzalo Boye ja va convidar Llarena a reactivar l’euroordre, perquè està convençut que la condició d’europarlamentaris de Puigdemont i de Comín, i la immunitat que això els atorga, n’impediria l’extradició.\n5. La mobilització\nTots els moviments explicats fins ara han ocorregut en despatxos o s’hi esdevindran. Però hi ha el factor del carrer, que demà serà important amb la mobilització, convocada pel Consell per la República i a la qual han donat suport diversos partits i entitats independentistes davant el Parlament Europeu, a Estrasburg. S’hi han desplaçat milers de manifestants, amb mitjans diversos, com l’avió, l’autocar organitzat o el cotxe privat. L’objectiu és aconseguir una demostració multitudinària de suport a la democràcia i per la llibertat dels presos polítics. Un gest per a reclamar al Parlament Europeu que no permeti l’exclusió dels tres diputats catalans, que han rebut el suport de 2,3 milions de ciutadans a les urnes.\nHi ha dos actes prevists el 2 de juliol. La primera convocatòria serà a les nou del matí, per a acompanyar els eurodiputats quan entrin al Parlament Europeu. I més tard es farà un acte central al pont de Joseph Bech, a la cantonada amb la Rue Lucien Febvre, davant l’eurocambra. Serà a les dotze del migdia, durant el descans parlamentari. D’aquesta manera volen que la pausa coincideixi amb accions de protesta i discursos polítics.


Ramon Alcoberro. Filosofia i pensament. Leon Festinger\nLeon Festinger (1919-1989) i la dissonància cognitiva\nLeon Festinger fou el deixeble americà més important de Kurt Lewin. Jueu, d’origen rus, va néixer a Nova York i es va llicenciar sota la direcció de Lewin a la Universitat d’Iowa (1942); juntament amb ell es traslladà al MIT de Massachusetts on va elaborar la seva obra més coneguda, ‘Teoria de la dissonància cognoscitiva’ (1957), que és un intent d’explicació dels processos mentals actitudinals que porten un individu a procurar reconciliar idees o conductes (cognicions) irreconciliables entre sí, per comptes de canviar-les, tot i adonar-se que aquestes idees han fet fallida irremissiblement.\nLa dissonància ens ajuda a entendre per què la gent s’aferra a idees fracassades, assumint petites (o grans) explicacions falsejades, de vegades francament extravagants, per comptes d’acceptar simplement que estan equivocats. Sense dissonància cognitiva no hi hauria sectes religioses, creients en plats voladors i marcians ni, ¿per què no?, cristians disposats a creure que Jesús ha ressuscitat o comunistes que defensen que la Rússia del pare Stalin era el model més gran de llibertat que mai ha existit.\nEn paraules de Festinger i Elliot Aronson: ‘La teoria de la dissonància fa referència a processos psicològics interns de l’organisme de l’individu. Les nocions essencials d’aquesta teoria són extremadament simples: l’existència simultània d’elements de coneixement que d’una manera o altea no estan acordats (dissonància) comporta per part de l’individu un esforç per fer-los d’una manera o altra acordar millor (reducció de la dissonància)’ [Festinger i Aronson: ‘Despertar i reducció de la dissonància en els contextos socials’; dins Cartwright i Zander: ‘Group dinamics’ (2ª ed.), 1960, Ed. Row Peterson, pp. 214-232)].\nD’una manera intuïtiva semblaria que per tal de viure d’una manera equilibrada o confortable necessitem una coherència, o ‘consistència cognitiva’, de tal manera que donem per suposat habitualment un cert nivell de compatibilitat entre el que pensem, el que diem i el que fem. Les nostres idees, actituds i capteniments sembla que haurien de tendir a ser compatibles entre si i quan ens trobem davant una incoherència sembla que el més immediat seria reduir-la. Però Festinger va elaborar una teoria que matisa aquesta suposició purament lògica: en realitat, els humans teòricament prediquem la coherència, però, en la vida quotidiana, i en les nostres valoracions sociomorals, en la mesura que desitgem coses contradictòries o inconsistents, estem subjectes a una dissonància cognitiva que obliga a gestionar les contradiccions. Així, doncs, manipulem les opinions i les creences per fer-les compatibles amb els nostres comportaments, reduint d’aquesta manera l’inconfort psicològic inicial.\nQuan alguna informació esdevé contrària als nostres interessos, a la nostra conducta o a les nostres necessitats emocionals més primàries, simplement la menysvalorem o la neguem amb arguments emocionals. Així, per exemple, si algú intenta deixar l’addicció al tabac sense aconseguir-ho, experimentarà una tensió desagradable. Per evitar-la el més probable és que intenti convèncer-se que s’exagera quan es diu que el tabac produeix càncer o que, al cap i a la fi, el plaer que produeix el tabac compensa l’hipotètic perill de la malaltia. D’aquesta manera silenciem la nostra consciència i recuperem un cert nivell d’equilibri emocional. Obrant així fem una ‘dissonància cognitiva’.\nEl pressupòsit de Festinger és que els humans no som éssers racionals, sinó racionalitzadors. Dit d’una altra manera, no ens mou tant el fet de ‘tenir raó’ com el de ‘creure, desitjar o necessitar, tenir raó’. Una cosa similar havien apuntat filòsofs com Schopenhauer i, sobre tot, els existencialistes, a qui Festinger admirava.\nUn dels casos més significatius estudiat per Festinger fou el d’un grup mil·lenarista, que creia en l’arribada del dia de la fi del món per al dia 21 de desembre de 1954. Una mestressa de casa, perfectament normal i corrent, anomenada Marion Keech, de Lake City (Minneapolis), afirmava haver rebut una vibració provinent d’un ésser anomenat Sananda segons la qual la fi del món es produiria exactament aquell dia. Com és obvi tan sols els qui creguessin en Sananda se salvarien perquè aquesta divinitat els recolliria en un plat volador que els portaria a un altre planeta... El curiós és que aquest anunci fou cregut per un metge i professor universitari, el doctor Armstrong, i per un petit però significatiu nucli de devots. De fet, quan Armstrong va donar a conèixer aquesta revelació als seus alumnes, el van expulsar sumàriament de la Universitat, cosa que no semblà afectar-lo gens. També altres creients es van vendre tot el que tenien, o fins i tot ho van regalar. De fet, què importava tot si la terra seria inundada i només els creients se salvarien!\nFestinger, que aleshores tenia 31 anys, es va introduir a la secta amb ànim de descobrir els mecanismes psicològics que els impulsaven a creure en una idea a priori tan absurda com la fi del món a data fixa. El que va descobrir fou que aquells individus, en aparença tan excèntrics, eren gent perfectament normal i corrent mentre no se’ls plantejava el tema de Sananda. Fins i tot s’havien negat a fer proselitisme, convençuts com estaven que només un petit grup podria entrar en el plat volador del savi Sananda. Durant els mesos previs a la suposada fi del món, els membres del grup es negaren ferrenyament a parlar amb estranys. Amb tot no pogueren evitar que, arribat el moment, diaris i televisions locals es fessin ressò de la notícia.\nCom és obvi, a les dotze de la nit del 21 de desembre de 1954, no va passar res: ni caigué el diluvi ni comparegué el plat volador de Sananda. Aquella nit al menjador de la senyora Keech es produïren escenes d’histèria, plors i adeptes que miraven amb ulls esbatanats... però quan semblava que els adeptes despertarien del seu autoengany, tot d’una Marion Keech, revé un nou missatge! Les altes instàncies divines li digueren que es posés en contacte amb totes les emissores de ràdio i televisió, amb tots els diaris i revistes, etc. Segons el missatge, el món no s’havia ofegat en el diluvi perquè ‘el petit grup que havia passat tota la nit esperant desprenia tanta llum que havia salvat la terra de la destrucció’. Si el planeta no havia estat destruït era gràcies a les seves creences i a la seva fe. Van començar a donar rodes de premsa, feren declaracions durant quatre dies a Life, Time, Newsweek i a totes les televisions i van dedicar-se, a partir d’aleshores, a un proselitisme intensíssim. Quan van saber que, a més, el dia 21 efectivament hi havia hagut un terratrèmol a Itàlia, fins i tot van organitzar un ball d’acció de gràcies! Al cap i a la fi estaven perfectament convençuts d’haver salvat el món.\nEl mecanisme de la dissonància havia funcionat. En paraules de Festinger i Aronson: ‘El grup podia acceptar aquesta explicació i creure-hi perquè els seus membres podien sostenir-se mútuament i convèncer-se que era una explicació vàlida’ Tot i que la seva creença momentàniament hagués trontollat per la no-confirmació de la seva teoria, van poder mantenir la seva participació en el grup a causa del suport social que es donaven els uns als altres’. Fer proselitisme era la manera de reduir la dissonància i si, a més, un terratrèmol a Itàlia ‘demostrava’ que efectivament la terra s’havia mogut la nit del 21 de desembre, encara era més fàcil oferir un argument a la seva fe.\nEn definitiva, rebre suport social mutu fa que els creients confirmin la seva fe i fent proselitisme hi perseveren. El missatge rebut per la senyora Keech i l’acció de proselitisme permetien racionalitzar l’irracional o consonar el dissonant.\nUn altre experiment molt significatiu fet per Festinger i Carlsmith fou el de donar diners a tres grups per explicar una mentida. Concretament, per dir que una feina objectivament ensopida era divertida. Un grup rebia 20 dòlars per explicar aquesta mentida, un altre grup només rebia 1 dolar i, finalment, hi havia un grup de control que no rebia res per mentir. Doncs bé: el grup que més i millor va mentir fou... el que només havia rebut 1 dolar. L’explicació és senzilla: si et paguen molt tens una alta consciència d’estar mentint i això et fa sentir malament, en canvi, si es rep poca recompensa, l’individu s’arriba a creure més fàcilment les pròpies mentides per evitar semblar un estúpid. ‘La teoria de la dissonància permet predir –diuen Festinger i Aronson– que un cop presa una decisió qualsevol individu intentarà creure’s que l’alternativa presa era la més atractiva (en relació a l’alternativa rebutjada) del que l’hi havia semblat anteriorment’.\nLa dissonància pot emanar de la força d’una temptació (quan mentim som més indulgents amb els qui menteixen), pot derivar-se de l’esforç que ens costa una cosa (com més ens costa o més absurd sembla fer-la, més la valorem... i si una assignatura s’aprova sense esforç no val res!), o pot provenir d’acceptar que no hi ha més opció que fer alguna cosa (i llavors pot arribar a ser magnífic allò que hem fet perquè no hi havia altre remei, menjar verdures, p. ex., si no ens agraden, perquè o menjàvem verdures o ens quedàvem sense menjar).\nEl concepte de ‘dissonància’ ajuda a entendre per què molt sovint, la teoria del reforç behaviorista no tan sols no funciona, sinó que és contraproduent. Com més es persegueix un grup, més es convencen els seus membres de la bondat o de la raó dels seus plantejaments. Aplicada a àmbits com la religió o la política, la dissonància té conseqüències significatives. Permet explicar, per ex, per què un militant disculpa en el seu líder el mateix que no tolera al líder del partit contrari. O per què la fe d’un mossèn tronxo és superior a la d’un cardenal vaticà.\nCal insistir que la dissonància no és la mentida. Quan mentim sabem que mentim i això ens fa sentir incòmodes, mentre que quan patim dissonància la nostra incomoditat ha estat tan interioritzada (o convertida en ‘fe’) que ja ni ens en adonem o no la prenem per tal; simplement es disminueix l’ansietat. Hem aconseguit que tot torni a ‘consonar’. Per això, convertir la necessitat en virtut és un mecanisme tan arrelat en les nostres vides. Potser ens ajuda a sobreviure en un món gris.


Puigdemont fa una nova petició per viatjar al Quebec del 10 al 14 de juny - Regió7\nL'advocat canadenc de l'expresident diu que s'asseguraran que el procés «va bé»\n03·05·19 | 18:23\nPuigdemont i el president Quim Torra a la manifestació de dijous a Brussel·les | ACN\nEl president Carles Puigdemont ha sotmès una segona petició per viatjar al Quebec després que les autoritats canadenques deneguessin l'entrada al país a l'expresident. Així ho han explicat en roda de premsa l'advocat canadenc de Puigdemont, Stéphane Handfield, i el president general de la Societat Saint-Jean-Baptiste (SSJB) de Montréal, Maxime Laporte. Segons han informat, l'equip de Puigdemont ha fet una nova petició per obtenir l''Autorització Electrònica de Viatge' (AEV) necessària per entrar al país. L'objectiu, han apuntat, és que pugui fer una visita al Quebec del 10 al 14 de juny.\nDes de la SSJB afirmen que vigilaran "molt de prop" quina és la resposta del ministeri d'Immigració del Canadà. Durant la roda de premsa, Handfield ha dit que s'asseguraran que el procediment "va bé".\n"Estem contents d'anunciar que després de les mostres de suport i la gran solidaritat dels quebequesos aquesta setmana, s'ha decidit a tornar a la càrrega amb una nova demanda d'autorització electrònica al govern canadenc", ha afirmat Maxime Laporte des de Montréal.\nAl seu torn, el lletrat de Puigdemont ha confirmat que han obtingut "informació" que hi hauria "disposició" per reavaluar la petició del líder de JxCat per visitar el país. A preguntes dels periodistes, i sense entrar en detalls, ha afirmat que no és el primer cop que hi ha hagut problemes entre un client i l'empresa intermediària escollida per tramitar el permís de visita.\nL'advocat ho ha afirmat després que el diari 'LaPresse' hagi publicat aquest divendres que l'agència intermediària triada per Puigdemont en la primera ocasió per gestionar l''Autorització Electrònica de Viatge' hauria desatès les peticions d'informació addicional d'Ottawa, motiu pel qual es podria haver denegat l'entrada al país.


IVA - els meus pa�sos - Els blogs d'e-noticies\nTothom es queixa d'aquesta pujada. Els comerciants han de intriduïr els nous preus a poc a poc per raons purament logístiques i quant més triguin, més diners perdràn. Han de modificar els seus sistemes de venda i canviar totes les etiquetes de cada producte. Els compradors es queixen de que ara tot serà més car sense que hagin pujat els sous.\nLa pujada és petita i la diferència de preu de la majoria de productes no serà gaire significant... per als que tenen diners. Com sempre, la gent amb sous petits i per als que cada céntim compte, seràn els més afectats.\nEls blogs d'e-noticies - els meus pa�sos - IVA


Hotel Emporio Nova Delhi i NCR Índia - Ofertes d'hotels amb els MILLORS DESCOMPTES EN LÍNIA\n3422A,Desh Bandhu Gupta Road,Gali Hari Mandir,Pahar Ganj New Delhi, Pahar Ganj, Nova Delhi i NCR, Índia, 110055 - Veure al mapa\nTé alguna pregunta per a Hotel Emporio?\nMés informació sobre Hotel Emporio\nSituat a Pahar Ganj, Hotel Emporio és el lloc perfecte per gaudir de Nova Delhi i NCR i els seus voltants. A 3.5 Km de l'emoció de la ciutat, aquest hotel de 2.5-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Emporio, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de servei d'habitacions 24 hores, Wi-Fi gratuït en totes les habitacions, seguretat 24 hores, recepció 24 hores, Zones públiques amb Wi-Fi.\nL'ambient de Hotel Emporio es reflexa en cada habitació. televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Nova Delhi i NCR, el Hotel Emporio és el lloc perfecte per una estimulant i emocionant escapada.\njinseog, Corea del Sud


Punt de partida a la nova normalitat del Projecte SOMRIURES - Les Muntanyes | Diari de l'Alcoià i les comarques centrals valencianes\nLa solidaritat dels amics d’UnRetoParaUnaCausa2 i el col·legi Santa Ana posa el punt de partida de la tornada a la nova normalitat del Projecte SOMRIURES.\nTags: Alcoià, Comarques centrals valencianes, Diversitat funcional, El Comtat, Solidaritat, Somriures\nEl Projecte SOMRIURES unes setmanes abans de decretar-se l’estat d’alarma van participar al “1r Sprint Taril Solidari+Eco Marxa”, organitzat pel col·legi Santa Ana d’Alcoi i SR Sport&Training, en favor de SOMRIURES.\nUna iniciativa que va combinar moltes vessants: escola, famílies, esport, medi ambient, diversitat funcional, solidaritat, integració, etc.\nAixí mateix aquesta és “una d’eixes activitats que et deixen un bon sabor de boca, per la gran qualitat humana de les persones que la van fer possible, per l’excel·lent organització, que va estar a càrrec de la comunitat educativa i dels nostres amics d’UnRetoParaUnaCausa2 i perquè és dels projectes que ens fan adonar-nos-en quan important és l’actitud i les ganes de les persones quan es vol aconseguir alguna cosa”, comenten des de l’associació.\nCom també no és la primera vegada que Saúl Ramírez, José Rico, Rubén Colomina, Zeus López, Julio Abad i Jaume Belda corren i organitzen curses solidàries “en favor nostre, i compte… perquè anuncien que no serà l’última!“\n“A tots ells, a les persones que es van inscriure a la cursa i a les empreses col·laboradores sols podem donar-los les gràcies per tot el que fan, de forma altruista i desinteressada, per les nostres famílies,” afegeixen des de SOMRIURES.\nUna vegada conclosa esta etapa tan dura de confinament, com a conseqüència de la crisi sanitària de la Covid-19. Dijous passat es reuniren al pati del col·legi Santa Ana d’Alcoi, una representació de la Junta de pares i mares de l’associació, del professorat del centre i els amics del repte, “per fer-nos l’entrega simbòlica de la recaptació d’eixe dia”. Per precaució, a l’acte “no van poder assistir, com sol ser habitual, els nostres fills i les nostres filles“.\nEn aquests moments, l’associació estan tornant a reprendre els assumptes que vam haver d’ajornar a meitat del mes de març. “I és que nosaltres som part d’eixos col·lectius de la població més vulnerables, ja ho érem abans del virus, s’ha demostrat en temps de confinament i també ho som ara. I, malgrat que la vida post Covid comença a obrir-se camí entre la nova normalitat, nosaltres seguim amb cautela però amb ganes d’aconseguir tot allò que vam haver de deixar de banda, per cuidar-nos i cuidar dels qui més ens necessitaven en eixos moments“.\nEn este sentit, demà dimarts, 30 de juny tenen prevista una reunió telemàtica amb el Director General d’Infraestructures, Enric Juan Alcocer, de la Conselleria d’Igualtat i Polítiques Inclusives de la GV, per parlar sobre el futur de la casa de Benimarfull que l’ajuntament ja ens va mostrar la intenció de cedir-la per ubicar un possible centre per als joves de la comarca amb diversitat funcional.\nEn esta reunió, també estaran Carlos Montava, alcalde de Benimarfull i Arnaldo Dueñas, gerent de la Mancomunitat de L’Alcoià-El Comtat, que està ajudant per fer realitat aquest projecte.


Nova campana per a Sant Joan de Missa\nJosep Pons Fraga | 14/06/2018\nLa nova campana va ser instal·lada a primera hora d’aquest diemecres després d’haver estat beneïda pel bisbe de Menorca, Francesc Conesa\nEl seu so metàl.lic s'escamparà per les tanques i les contrades rurals d'aquells terrenys anomenats «des Monastrell» al Pariatge del rei Jaume II (1301) el capvespre del Dissabte de Sant Joan i el mes d'agost, quan es celebri la festa litúrgica del Martiri o Degollació de Sant Joan Baptista.\nDes d'aquest dimecres matí l'ermita de Sant Joan de Missa de Ciutadella, estretament vinculada a la festa de Sant Joan, compta amb una nova campana, feta a mida i fusa als tallers de «Relojes & Campanas Monumentales» de Rafelbunyol (València). Va ser instal.lada pels tècnics valencians amb la col.laboració dels voluntaris de l'ermita, adscrits a la parròquia de Sant Rafel. En primer lloc van retirar la campana vella i trencada i després van col.locar la nova, amb la inscripció «Sant Joan de Missa, 23 de juny de 2018».\nL'antiga campana pertanyia a un rellotge i no estava feta per a repicar, tota vegada que donava les hores. Per açò es va rompre, però ja ha estat substituïda. Abans de ser col.locada al campanar de l'ermita de Sant Joan de Missa va ser beneïda pel bisbe Francesc Conesa, acompanyat per Florenci Sastre, rector de Sant Rafel i de Sant Joan de Missa.\nEl capvespre del 23 de juny anunciarà les Vespres i donarà la benvinguda als cavallers i caixers.


Ponent diu prou a la inseguretat: Es manifestaran davant l'Ajuntament de Tarragona\nBonavista ha patit nombrosos incidents en contenidors en les darreres setmanes | Facebook / Laura León\nEls barris de Ponent de Tarragona criden a manifestar-se per acabar amb el clima d'inseguretat que pateixen\n13 entitats veïnals donen suport a la protesta\nper Redacció 26/02/2021 12:26h\nEls barris de Ponent no aguanten més. El degoteig constant de notícies sobre problemes d'inseguretat ha dut a la mobilització d'una de les zones més poblades de la ciutat de Tarragona. Aquest divendres, 26 de febrer, s'ha conegut que un total de 13 entitats de l'entorn criden a manifestar-se, davant de l'Ajuntament de Tarragona i sota el lema 'Defensa els teus drets. Volem una Tarragona Segura', el pròxim 14 de març a les 11.30 hores.\nLa convocatòria de la manifestació ha saltat a les xarxes socials. Els veïns es queixen que «continuem sense policies que ens donin seguretat; continuem sense un pla d'emergència, com mereix Tarragona, davant les petroquímiques; també continuem sense estar segurs que rebrem una atenció sanitària digna. Continuem insegurs!». Així mateix, els convocants de la protesta fan públic que «hem donat un termini de 4 mesos al consistori, i als seus dirigents, perquè fa anys que estem patint la inseguretat. Estem cansats de la seva incapacitat per donar-nos seguretat i, per això, tirem endavant aquesta protesta. Hem de reclamar els nostres drets!»\nInseguretat de tota mena\nIncendis, ocupacions, agressions i tota mena d'episodis d'inseguretat pública i, tot plegat, en només una setmana als barris de Ponent de Tarragona. Aquest divendres, 26 de febrer, s'ha fet públic que una àvia de 92 anys, de Torreforta, ha hagut de marxar del seu pis perquè li ha caigut a sobre el sostre dels seus veïns ocupes. Aquest dijous, 25 de febrer, els Mossos i la Guàrdia Urbana han abaixat la persiana d'un supermercat de la droga a Campclar.\nUn menor ha acabat internat, també aquest dijous, després d'haver intentat agredir amb un tornavís a un jove a tocar de la piscina municipal de Riuclar. I a Bonavista, el dimecres, 24 de febrer, han detingut un home que havia assaltat una farmàcia amenaçant-ne les treballadores amb un tornavís. Successos greus en poc menys de 72 hores. Ponent, doncs, ha dit prou al degoteig d'episodis d'inseguretat pública i sortirà al carrer per reclamar una «Tarragona segura».\nTarragona celebrarà un plenari específic sobre la indústria química a finals de març\nTarragona convida «a tocar xurros» per reivindicar l'ofici artesà fins al maig


Instal·lació del Sistema Operatiu Windows Server 2012\nMuntatge d´un Cargol de Seguretat p... by Vicenç Llobet Sán... 602 views\nProcediment per instal·lar el sistema operatiu Microsoft Windows Server 2012 amb la creació i definició d'un domini.\nVicenç Llobet Sánchez , Responsable d'Infraestructures i Gestió TI at Fundació Eurecat\n1. Vicenç Llobet Setembre 2013\n2. Aquest procediment descriu la manera d’instal·lar el sistema operatiu Microsoft Windows Server 2012. A diferència del que passa amb el sistema operatiu Microsoft Windows Server 2008 R2, durant el procés d’instal·lació del 2012 ja es crea el propi domini de treball. Cal recordar que en el 2008, primer s’instal·la el sistema operatiu i, posteriorment, es defineix el domini. En aquest cas es fa tot en un mateix procés que és el propi de la instal·lació.\n3. Carregar el DVD del Windows Server 2012 a la unitat de DVD de l’equip, o bé utilitzar una imatge ISO “botable” per procedir a la instal·lació del sistema en una màquina virtual. L’executable de la instal·lació es posarà en marxa i caldrà escollir el tipus de sistema i arquitectura a instal·lar. En aquest cas només es disposa de la versió “Windows Server 2012 Essentials” amb l’arquitectura de 64 bits. Un cop escollides les opcions, cal prémer al botó “Siguiente”.\n4. El programa instal·lador començarà la còpia d’arxius i la configuració inicial del sistema operatiu al PC o màquina virtual. Quan el procés acabi, el sistema reiniciarà sol.\n5. Un cop reiniciat l’equip o màquina virtual el sistema demana prémer les tecles “Ctrl+Alt+Supr” per poder iniciar la sessió d’usuari. Seguidament es mostrarà l’usuari administrador del sistema i la paraula de pas escollida en el moment de fer la instal·lació. Un cop introduïda la paraula de pas s’ha de prémer a la fletxa que es veu de color blau en l’exemple.\n6. Un cop s’ha autenticat l’usuari administrador del sistema, la instal·lació continuarà per instal·lar i configurar els serveis bàsics del sistema operatiu. S’ha de deixar que continui el procés fins al següent pas.\n7. Seguidament apareix el formulari per comprovar la data i hora del sistema. Si aquesta no és correcta caldrà accedir al vincle “Cambiar la configuración de fecha y hora del sistema”, corregir-la i tornar a aquest formulari. Un cop la data i hora són correctes cal prémer el botó “Siguiente”.\n8. El següent pas és decidir si el tipus d’instal·lació és neta; és a dir, si el sistema operatiu s’està instal·lant completament de nou o bé el que es pretén és fer una migració del servidor que s’està instal·lant cap un domini de Windows ja existent. En aquesta guia s’està definint el procés per una instal·lació totalment neta; és a dir, que la xarxa informàtica encara no té cap domini; en conseqüència s’ha de prémer a l’àrea anomenada “Instalación Limpia”.\n9. És en aquest formulari on es defineix el nom d’empresa, el nom del domini i el nom del servidor que s’està instal·lant. Un cop definides aquestes dades caldrà prémer el botó “Siguiente”.\n10. En el següent pas el sistema demana definir un nom de compte d’administrador i la seva paraula de pas. És molt important definir paraules de pas prou segures composades, com a mínim, per 8 caràcters que combinin majúscules, minúscules, números i símbols. Un cop definides “Siguiente”. les dades cal prémer al damunt del botó\n11. De la mateixa manera que en el pas anterior s’ha definit un usuari administrador del sistema, en aquest cal definir un compte d’usuari estàndard i prémer al damunt del botó “Siguiente”.\n12. En el següent formulari el sistema demana una configuració per establir una metodologia d’actualitzacions del sistema operatiu. En l’exemple s’ha escollit “Usar la configuración recomendada”.\n13. Seguidament el sistema comença el procés de preparació del servidor amb tots els paràmetres especificats anteriorment, més alguns d’estàndard. Quan aquest automàtica. procés finalitza, el sistema fa una reiniciada\n14. Al llarg d’aquest procés el sistema reiniciarà un mínim de dues vegades. S’ha de deixar que vagi realitzant les diferents tasques.\n15. Un cop el sistema ha finalitzat les tasques de configuració, es mostrarà el formulari amb els comptes creats i l’enllaç per connectar equips de la xarxa al servidor. Caldrà prémer el botó “Cerrar”.\n16. El sistema mostrarà l’escriptori de botons anomenat “metro” i seguidament farà una reiniciada del sistema.\n17. Un cop s’ha reinicialitzat el sistema, tal com s’observa en la imatge, ja mostra l’usuari administrador associat al domini creat per a l’empresa. Caldrà introduir la paraula de pas i prémer a la icona de color blau per iniciar la sessió de l’usuari dins del domini.\n18. Un cop s’ha arribat a aquest punt ja es pot considerar instal·lat totalment el sistema operatiu Microsoft Windows Server 2012 a l’ordinador. És recomanable activar el sistema operatiu i procedir a realitzar totes les actualitzacions oficials de Microsoft.\n19. Vicenç Llobet correu@llobet.eu.com Setembre 2013\nMuntatge d´un Cargol de Seguretat per Correderes d´Alumini\nManual Termòstat Sense Fils Roca RX200 RX200 Plus\nManual Caldera Baxiroca NovaNox


TIPUS DE COCCIÓ - Gallina Blanca\nTIPUS DE COCCIÓ\nA la cuina fem servir de manera normal diferents tipus de cocció dels aliments més o menys complexes i sofisticades que, en qualsevol cas, ens donen resultats diferents. Per això apliquem cadascun d’aquests tipus a diferents aliments, fent servir el sentit comú i la intuïció per a decidir quin és el millor en cada cas. Hi ha un fenomen bàsic que regeix tots aquests tipus de cocció pel qual en podem establir 3 tipus diferents.\nPer a poder parlar de tipus de cocció hem de parlar primer de l’anomenat fenomen d’osmosi, factor que regeix el comportament dels aliments davant la calor o el fred. Aquest fenomen es basa en l’estat d’equilibri que dos o més elements que comparteixen un mitjà aconsegueixen intercanviant les seves propietats.\nUn cas clar és el d'un aliment qualsevol (carn, peix, verdura...) dins l'aigua. Si aquesta està freda hi ha una tendència d’intercanvi de sucs (per això hi submergim peces de carn com els peus de porc o les ales de pollastre: per a desgreixar-los. En canvi, no és recomanable posar en remull el peix o els bolets, ja que cedeixen els seus sucs molt ràpidament). En aplicar un procés de calor determinat a aquest líquid, quan el barregem amb els nutrients de l’aliment potenciem aquest intercanvi, com en el cas d'una infusió. En altres casos aquests fenomen s’intenta evitar, com en el cas d’un tros de carn a la planxa, quan el que ens interessa és mantenir els sucs de la peça dins la mateixa. Enmig hi ha tot un món de possibilitats i combinacions destinades a aconseguir un resultat concret que acaben configurant tot un seguit de tipus de cocció diferents. Coneixent aquest principi entendrem com funcionen els diferents tipus de cocció i podrem decidir com actuar davant d'un aliment.\nHi ha 3 tipus de cocció basats en aquest fenomen. El primer tipus és la cocció per concentració. Com dèiem, seria el cas de la carn a la planxa. Es basa a evitar l’expulsió dels sucs de l'aliment a l'exterior. La calor de la cocció arriba al centre de l’aliment i en aquest moment la cocció es considera acabada, evitant l'intercanvi. En aquest tipus de cocció l’aliment s’afegeix al líquid o suport molt calents per a tapar els porus de l’aliment de seguida i minimitzar la pèrdua de substàncies. Aquest és el cas d’una cocció a la planxa, d’un saltat, dels fregits, del bullit des d’aigua calenta, la cocció al vapor... Aquest tipus de coccions els apliquem quan el que ens interessa és l'aliment per si mateix, amb tots els seus sucs, vulguem o no afegir-hi una salsa.\nPer altra banda tenim el tipus de cocció per expansió, del que ja hem comentat l'exemple del bullit. La diferència respecte de la cocció en aigua calenta és precisament el fet que comencem a escalfar el líquid des del fred, per la qual cosa l’aliment junt amb el líquid passen per diferents estadis de calor, facilitant l’intercanvi de sucs. A 65ºC la proteïna dels aliments es coagula, per la qual cosa hem de seguir cuinant per a poder trencar les seves fibres i acabar-ne d’extreure els nutrients. En les coccions per expansió sempre ens trobem en un ambient líquid, ja que és el millor mitjà per a l’intercanvi de sucs. En aquest tipus de cocció, per tant, el que ens interessa és el líquid resultant, que conté el suc de tots els aliment que s’hi ha estat coent. Com a casos concrets trobem els fons bàsics per a preparar salses, les sopes, la carn d’olla...\nPerò encara hi ha un tercer tipus de cocció, barreja dels anteriors, anomenat mixt. S’hi combinen tipus de cocció per concentració i per expansió a partir de tècniques combinades, jugant amb temperatures i diferents elements. Generalment es comença per una cocció per concentració del producte o productes principals per a tapar els porus: un saltat de la peça o peces en oli per a daurar-ne l'exterior, un daurat al forn a alta temperatura o un escaldat en aigua. Després es procedeix a una cocció per expansió generalment produïda per l'addició d'un líquid fred: d’aquesta manera abaixem la temperatura del conjunt i comencem una ebullició que facilitarà cert intercanvi però sense arribar a ser total. El resultat també és mixt: obtindrem un producte gustós amb un suc gustós: De coccions mixtes n’hi ha diferents i són la base de molts tipus de cocció que fem servir a diari. Seguint el procediment ens hauran vingut al cap alguns plats com l’estofat, els ragús, els brasejats i també algunes formes d’ebullició.\nAmb aquest petit repàs potser podrem posar a cada lloc les tècniques que fem servir a la nostra cuina de cada dia i entendrem quina és la seva funció. Potser també podrem rectificar alguns passos i aconseguir cada vegada millors resultats o potser decidirem arriscar i aplicar a algun producte un tipus de cocció que mai haguéssim imaginat, amb resultats sorprenents. La cuina és creativitat i també coneixement.


Ubicació: Safari Aitana, Penàguila, Alacant\nExtensió: 1.500.000 m2\nA tenir en compte: les visites guiades són a les 11 h i a les 15 h, on podrà gaudir de la ruta amb el personal del safari coincidint amb el moment de la repartició del menjar dels herbívors.\nVam anar al safari el dia 9 de desembre del 2017, i la pregunta que em vaig fer és: “Per on es pot començar quan el que has viscut i vist és més que genial?\nEn entrar al safari, vaig tenir la impressió que era petit, però a mesura que hi entràvem vaig veure que era molt gran i amb espais amplis per als animals.\nEl cuidador anava explicant les espècies que hi ha al safari i les curiositat d’alguns animals. Durant el recorregut pots baixar del vehicle a les zones que el cuidador et diu per poder gaudir del contacte amb els animals, com ara els estruços, les girafes i alguns més.\nUs puc assegurar que l’estruç, amb la potència de bec que té, agafa el pa amb molta cura, i que la llengua de la girafa és molt enganxosa.\nTenen un segon circuit que es fa a peu i en què pots veure mares, linxs europeus, óssos rentadors, etc. I pots, a més, per exemple, recollir les plomes que hi ha fora del recinte dels animals per si te’n fas col·lecció. Sabíeu que les plomes d’emú tenen una arrel de la qual surten dues plomes? Sabíeu que les pues del porc espí són buides per dins? Doncs tots aquest animals que us he dit els podeu veure allí.\nÉs un lloc familiar idoni per tenir contacte amb els animals i aprendre’n d’ells. Els nens i els grans gaudeixen donant de menjar a alguns animals. Per finalitzar, us deixo curiositats d’alguns dels animals que podreu conèixer al safari.\nLocalització: Àfrica i Àsia. Pocs a Borneo.\nEsperança de vida: Viuen de 60 a 70 anys en captivitat.\nLa funció de les orelles és termoregular.\nPesen entre 5 i 7 tones.\nNo tenen por dels ratolins, el que els passa és que tenen molt mala visió, per tant, amb els ulls no poden distingir amb claredat les coses petites que es mouen davant d’ells.\nDormen 2 h al dia aproximadament, i ho fan de peu.\nEsperança de vida: 50anys en captivitat.\nEls mascles són negres i les femelles, marró-gris.\nS’empassen pedres i altres substàncies dures per ajudar a fer la digestió.\nAtaquen amb les potes, no amb el bec.\nEls ous que ponen pesen entre 1 i 2 kg, l’equivalent a 24 ous de gallina.\nEsperança de vida: 20 anys. 50 anys en captivitat.\nLa textura característica vellutada és típica en aus nocturnes, i la tenen per fer el vol silenciós per poder caçar sense que la presa els sentin arribar.\nLes plomes del costat del bec les fa servir com una antena parabòlica per captar el so i així caçar infal·liblement.\nEsperança de vida: 50 anys en captivitat.\nFan una alçada de 6 m.\nTenen les mateixes vertebres cervicals que els humans.\nTenen una llengua prènsil i protràctil de 45 a 55 cm de llargada i de color blau fosc, que també fan servir per netejar-se les orelles.\nDormen de peu 1 o 2 h al dia, però en intervals de 7 minuts, aproximadament.


Serrallers 24 hores Sant Adria del Besos - La Clau Màgica\nSerrallers 24 hores a Sant Adria del Besos\nSerrallers 24 hores La Clau a Sant Adria del Besos\nSerrallers a Sant Adria del Besos és la millor opció per obrir el pany de casa o canviar el bombí de la seva porta, truqueu-nos si té problemes amb la seva clau !, nosaltres li solucionarem a l'instant.\nSom serrallers d'urgència i arribem a qualsevol part de Sant Adria del Besos en menys de 15 minuts.\nSi necessita serrallers a Sant Adria del Besos, compti amb nosaltres i sortirà guanyant.\nSerrallers Sant Adria del Besos La Clau posa a la seva disposició serrallers urgents i professionals que realitzen qualsevol servei d'obertura de portes en locals comercials, pisos i cases i portes blindades.\nTreballem amb les millors marques del mercat, consulteu amb serrallers a Sant Adria del Besos La Clau: FICHET SIDESE ARCU Mottura MULTLOCK INCECA TESA AZBE JIS Tover CISA\nSerrallers 24 hores La Clau - Serrallers a Sant Adria del Besos - Tlf. 605 343 050\nSerrallers a Sant Adria del Besos


Acreditacions XUEC de l'Hospital Sant Joan de Déu\nQui somXUEC (Xarxa d’Unitats d’Expertesa Clínica)\nXUEC: Xarxa d’Unitats d’Expertesa Clínica\nA Catalunya, el Servei Català de la Salut (CatSalut) ha desenvolupat una estratègia d'atenció a les malalties minoritàries, la XUEC o Xarxa d'Unitats d’Expertesa Clínica.\nLes XUEC són xarxes de serveis clínics especialitzats de diferents centres hospitalaris que tenen un alt nivell de coneixement diagnòstic i terapèutic en l'abordatge de determinats grups de malalties, i que compleixen els criteris d'expertesa establerts pel Servei Català de la Salut.\nLes XUEC ajuden a garantir una millor assistència als pacients amb malalties minoritàries al territori català, facilitant la seva derivació a un dels centres hospitalaris de reconeguda experiència.\nL'Hospital Sant Joan de Déu Barcelona és un dels centres designats i forma part de les vuit xarxes d'unitats d'expertesa clínica existents a Catalunya per al tractament de les malalties minoritàries.\nXUEC en malalties immunitàries: àrea de malalties autoimmunes sistèmiques\nLa Unitat de Reumatologia Pediàtrica de l'Hospital Sant Joan de Déu Barcelona amb l'Hospital Clínic han estat acreditats per CatSalut com a unitat d'expertesa clínica (UEC). Aquesta UEC forma part, junt amb l'Hospital Universitari Vall d'Hebron de Barcelona i l'Hospital Parc Taulí de Sabadell, de la xarxa d'unitats d'expertesa clínica (XUEC) en malalties minoritàries immunitàries de l'àrea de les autoinflamatòries en l'àmbit de Catalunya.\nLes malalties autoimmunes sistèmiques estan causades per una resposta anòmala del sistema immunitari envers el propi afectat. Són malalties cròniques, complexes i potencialment greus amb una causa multifactorial (genètica, hormonal i ambiental).\nLlistat de malalties autoimmunes sistèmiques incloses a la XUEC\nXUEC en malalties autoinflamatòries\nLa Unitat de Malalties Autoinflamatòries de l'Hospital Sant Joan de Déu Barcelona, ha estat acreditada per CatSalut com a unitat d'expertesa clínica (UEC). Aquesta UEC forma, junt amb l'Hospital Universitari Vall d'Hebron, la xarxa d'unitats de malalties minoritàries immunitàries de l'area de les autoinflamatòries en l'àmbit de Catalunya.\nEls trastorns autoinflamatoris són un grup de malalties que, en les seves formes més pures, es manifesten com a febres recurrents, altes respostes en fase aguda i una proclivitat per a inflamació de la pell, les articulacions, les superfícies seroses i altres afectacions d’òrgans, inclòs el sistema nerviós.\nLlistat de malalties minoritàries autoinflamatòries incloses a la XUEC\nXUEC en malalties cognitiu-conductuals de base genètica en l’edat pediàtrica\nL’Institut Pediàtric de Malalties Rares (IPER en les seves sigles en castellà) de l'Hospital Sant Joan de Déu Barcelona ha estat acreditat per CatSalut com a unitat d'expertesa clínica (UEC). Aquesta UEC, juntament amb l’Hospital Vall d’Hebron de Barcelona i el Parc Taulí de Sabadell, forma part de la primera xarxa d'unitats d'expertesa clínica a Catalunya que tracta les malalties cognitiu-conductuals de base genètica en l’edat pediàtrica.\nEs tracta d'un grup de patologies molt nombroses, d'origen genètic, que es presenten en l'edat pediàtrica amb gran variabilitat clínica; presenten trastorns del desenvolupament neurològic amb manifestacions motrius, cognitives (discapacitat intel·lectual) i conductes (ansiedad, depressió, TDAH, trastorns psicòtics i del somni, autoagresions, estereotipíes, etc.) diagnosticades a partir de la sospita clínica i mitjançant proves genètiques.\nA partir de l'octubre de 2017, aquests pacients poden ser beneficiaris de la targeta sanitària individual "Cuida'm" amb l'objectiu de poder respondre a les necessitats d'atenció específiques associades al seu diagnòstic.\nLlistat de malaties minoritàries cognitiu-conductuals incloses en la XUEC\nSíndromes causades per alteracions cromosòmiques estructurals\nSíndrome de duplicació 8p23.1\nSíndrome de duplicació Xp22\nSíndrome de duplicació Xq12-q13.3\nSíndrome de duplicació Xq27.3-q28\nSíndrome de Jacobsen (Monosomia distal 11q)\nSíndrome de microdeleció 12p12.1\nSíndrome de microdeleció 12q14\nSíndrome de microdeleció 12q15q21.1\nSíndrome de microdeleció 13q12.3\nSíndrome de microdeleció 14q11.2\nSíndrome de microdeleció 14q12\nSíndrome de microdeleció 14q22q23\nSíndrome de microdeleció 14q32.2\nSíndrome de microdeleció 15q11.2\nSíndrome de microdeleció 15q13.3\nSíndrome de microdeleció 15q14\nSíndrome de microdeleció 15q24\nSíndrome de microdeleció 16p11.2\nSíndrome de microdeleció 16p13.11\nSíndrome de microdeleció 16q24.1\nSíndrome de microdeleció 16q24.3\nSíndrome de microdeleció 17p13.1\nSíndrome de microdeleció 17q11\nSíndrome de microdeleció 17q12\nSíndrome de microdeleció 17q21.31\nSíndrome de microdeleció 17q23.1q23.2\nSíndrome de microdeleció 19p13.12\nSíndrome de microdeleció 19p13.13\nSíndrome de microdeleció 19q13.11\nSíndrome de microdeleció 1p21.3\nSíndrome de microdeleció 1p31p32\nSíndrome de microdeleció 1q21.1\nSíndrome de microdeleció 1q41q42\nSíndrome de microdeleció 1q44\nSíndrome de microdeleció 20p12.3\nSíndrome de microdeleció 20p13\nSíndrome de microdeleció 20q13.33\nSíndrome de microdeleció 22q11.2\nSíndrome de microdeleció 2p13.2\nSíndrome de microdeleció 2p15p16.1\nSíndrome de microdeleció 2p21\nSíndrome de microdeleció 2q23.1\nSíndrome de microdeleció 2q24\nSíndrome de microdeleció 2q31.1\nSíndrome de microdeleció 2q32q33\nSíndrome de microdeleció 2q33.1\nSíndrome de microdeleció 2q37\nSíndrome de microdeleció 3q13\nSíndrome de microdeleció 3q26q27\nSíndrome de microdeleció 3q27.3\nSíndrome de microdeleció 3q29\nSíndrome de microdeleció 4q21\nSíndrome de microdeleció 5q14.3\nSíndrome de microdeleció 6p22\nSíndrome de microdeleció 6q25\nSíndrome de microdeleció 7q31\nSíndrome de microdeleció 8p23.1\nSíndrome de microdeleció 8q21.11\nSíndrome de microdeleció 8q22.1\nSíndrome de microdeleció 9p13\nSíndrome de microdeleció 9q31.1q31.3\nSíndrome de microdeleció Xp22.3\nSíndrome de microduplicació 11p15.4\nSíndrome de microduplicació 14q11.2\nSíndrome de microduplicació 15q11q13\nSíndrome de microduplicació 16p11.2\nSíndrome de microduplicació 16p13.11\nSíndrome de microduplicació 16p13.3\nSíndrome de microduplicació 17p11.2\nSíndrome de microduplicació 17p13.3\nSíndrome de microduplicació 17q11.2\nSíndrome de microduplicació 17q12\nSíndrome de microduplicació 17q21.23\nSíndrome de microduplicació 1q21.1\nSíndrome de microduplicació 20q11.2\nSíndrome de microduplicació 22q11.2\nSíndrome de microduplicació 2q23.1\nSíndrome de microduplicació 2q31.1\nSíndrome de microduplicació 3q26\nSíndrome de microduplicació 4p16.3\nSíndrome de microduplicació 5p13\nSíndrome de microduplicació 5q35\nSíndrome de microduplicació 7p22.1\nSíndrome de microduplicació 7q11.23\nSíndrome de microduplicació 8q12\nSíndrome de microduplicació Xp11.22-p11.23\nSíndrome de microduplicació Xq28\nTrisomia 14 en mosaic\nTrisomia terminal 1p36\nAlteracions genètiques monogèniques i cromosòmiques\nSíndrome de discapacitat intelectual associat DYRK1A\nSíndrome de discapacitat intelectual associat KAT6A\nSíndrome de discapacitat intelectual associat KAT6B\nSíndrome Langer Gideon\nXUEC en immunodeficiències primàries\nLa Unitat d’Immunodeficiències primàries de l’Hospital Sant Joan de Déu amb l’Hospital Clínic de Barcelona han estat acreditats per CatSalut com a unitat d'expertesa clínica (UEC). Aquesta UEC forma part, juntament amb l’Hospital Universitari Vall d’Hebron i l’Hospital Universitari de Bellvitge, de la xarxa d'unitats d'expertesa clínica (XUEC) en malalties minoritàries immunitàries de l’àrea d’immunodeficiències primàries en l’àmbit de Catalunya.\nExisteixen prop de 350 malalties diferents causades per mutacions genètiques i considerades malalties minoritàries, algunes d’elles també són multisistèmiques.\nLlistat d'immunodeficiències primàries incloses a la XUEC\nXUEC en malalties metabòliques hereditàries\nEl Servei de Neurologia de l'Hospital Sant Joan de Déu amb l'Hospital Clínic de Barcelona han estats acreditats per CatSalut com a unitat d'expertesa clínica (UEC). Aquesta UEC, juntament amb l'Hospital Universitari Vall d'Hebron i l'Hospital Universitari de Bellvitge, forma la xarxa d'unitats d'expertesa clínica (XUEC) en malalties metabòliques hereditàries en l'àmbit de Catalunya.\nAquest grup inclou més de 700 malalties metabòliques. Moltes d'elles tenen conseqüències greus, de vegades mortals, per a les persones afectades. Requereixen d'una atenció multidisciplinària i un maneig expert.\nLlistat de malalties metabòliques hereditàries incloses a la XUEC\nXUEC en malalties neuromusculars\nLa Unitat de Malalties Neuromusculars de l'Hospital Sant Joan de Déu ha estat designada per CatSalut com a unitat d'expertesa clínica (UEC) per formar la XUEC en malalties neuromusculars en l'àmbit de Catalunya, juntament amb l'Hospital Universitari Vall d’Hebron, l'Hospital de la Santa Creu i Sant Pau, l'Hospital Universitari de Bellvitge, l'Hospital Germans Trias i Pujol amb l'Institut Guttmann i l'Hospital Parc Taulí de Sabadell.\nLes malalties neuromusculars són malalties cròniques que poden manifestar-se des de la primera infància fins a l'edat adulta. La majoria són progressives i debilitants, i comporten una reducció de la vida útil i de la qualitat de vida.\nLlistat de malalties neuromusculars incloses a la XUEC\nXUEC en malalties renals\nEl Servei de Nefrologia de l'Hospital Sant Joan de Déu amb l'Hospital Clínic de Barcelona, han estat designat per CatSalut com a unitat d'expertesa clínica (UEC). Aquesta UEC forma, juntament amb l'Hospital Universitari Vall d'Hebron i la Fundació Puigvert amb l'Hospital de la Santa Creu i Sant Pau la xarxa d'unitats d'expertesa clínica en malalties renals en l'àmbit de Catalunya.\nLas malalties renals minoritàries i complexes comprenen una àmplia gamma de malalties congènites, hereditàries i trastorns adquirits. S'estima que a Europa almenys 2 milions de persones es veuen afectades per malalties rares del ronyó, de les quals les glomerulopaties i les malformacions renals congènites són les més rellevants.\nLlistat de malalties renals incloses a la XUEC\nXUEC en epilèpsies minoritàries\nLa Unitat d'Epilèpsia Refractària de l'Hospital Sant Joan de Déu ha estat acreditada per CatSalut com a Unitat d'Excel·lència Clínica (UEC) en el diagnòstic i el tractament de les epilèpsies pediàtriques minoritàries d'origen heterogeni que tenen mala resposta al tractament, amb el consegüent impacte sobre la qualitat de vida del pacient.\nLlistat d'epilèpsies minoritàries incloses a la XUEC\nEquip multidisciplinari de l'Hospital Sant Joan de Déu Barcelona\nLes unitats d'excel·lència designades pel CatSalut són aquelles que "disposen d'un alt nivell de coneixement i expertesa en l'abordatge de la malaltia en qüestió, així com l'existència d'un equip multidisciplinar".\nAl nostre hospital, professionals de gairebé totes les especialitats han participat en la proposta d'atenció al pacient, donada la complexitat de les malalties cognitiu-conductuals de base genètica en l'edat pediàtrica.\nSi no trobes una malaltia, no dubtis a contactar-nos.\nEl Servei Català de Salut posa a disposició dels professionals sanitaris tota la informació referent a la XUEC, com ara els criteris de designació, les convocatòries fetes i la documentació necessària a presentar, entre altres, a la seva web Xarxes d'unitats d'expertesa clínica (XUEC) en malalties minoritàries (MM).


Biomassa Torrefacta, Substitut Ecològic Per al Carbó | biolulianews\nBiomassa Torrefacta, Substitut Ecològic Per al Carbó\n3 febrer, 2011 · by Pep Rios\t· in BIOTECNOLOGIA, ENGINYERIA.\t·\nSeria possible cremar més matèria d’origen vegetal en les centrals tèrmiques, en comptes de carbó, si la biomassa, un combustible verd, fos sotmesa prèviament a un procés de torrefacción comparable a l’usat per al cafè, segons mostren els resultats d’una investigació en la qual ja s’ha treballat per a fer real aquesta possibilitat.\nEn el Regne Unit, on els investigadors, de la Universitat de Leeds, han portat a terme el seu estudi, moltes centrals elèctriques cremen ara biomassa a més de carbó, en un intent de reduir l’ús d’aquest últim i mitigar així els perniciosos efectes de la seva combustió sobre el medi ambient. A diferència dels combustibles fòssils, els arbres com l’àlber o el sauce, o les herbes com la Miscanthus, són una font d’energia que virtualment no aporta gens de carboni extra a l’atmosfera, en el sentit que la quantitat de diòxid de carboni que emeten durant la seva combustió és la mateixa que van absorbir de l’atmosfera mitjançant la fotosíntesi durant el seu creixement.\nPerò els beneficis mediambientals de la biomassa estan contrarestats per alguns problemes pràctics i econòmics, a causa de els quals aquestes centrals elèctriques tèrmiques es veuen forçades a restringir la quantitat de biomassa emprada. La biomassa és humida i voluminosa, el seu transport és relativament car, i resulta difícil emmagatzemar-la durant llargs períodes de temps sense que es torni mohosa. A més, la matèria de les plantes fibroses és summament difícil de processar en els molins que s’usen per a convertir en pols els blocs secs de carbó abans de cremar-los.\nUn procés de torrat conegut com torrefacción és la solució, segons l’opinió de Jenny Jones, professora d’energies sostenibles, i els seus col·legues, de la Universitat de Leeds. Aquest procés, que consisteix a escalfar el material a uns 300 graus centígrads en un recipient sense aire, transforma la voluminosa biomassa en un combustible sec, energèticament ric, que és més barat i més fàcil de transportar, i que es manté en bones condicions durant bastant més temps.\nUna anàlisi de dos cultius bioenergéticos comuns, el sauce i la Miscanthus, ha mostrat també que quan la biomassa és sotmesa a un procés de torrefacción la hi pot després moldre fins a convertir-la en pols, tan fàcilment com pot fer-se amb alguns carbons de bona qualitat. Així resulta molt més pràctic i rendible reemplaçar en les centrals tèrmiques el carbó per matèria vegetal processada.\n← Reconstruint l’Evolució del ADN Des d’Avui fins a Tres Mil Milions d’Anys Enrere\nPrometedors resultats d’una vacuna contra la SIDA →\nOne response to “Biomassa Torrefacta, Substitut Ecològic Per al Carbó”\nrosa 9 febrer, 2011 a les 8:00 pm · · Respon →


Manresa Jove presenta les activitats del mes de maig adreçades al jovent | ServeisTIC.net\nYou are here: ServeisTIC.net > Blog > Conferències i convencions > Manresa Jove presenta les activitats del mes de maig adreçades al jovent\nDurant tot el mes, els dos equipaments juvenils de la ciutat l’Espai Jove Joan Amades i el Casal de Joves La Kampana acolliran diferents activitats gratuïtes com ara tallers i exposicions. Les inscripcions s’obriran el 28 d’abril.\nL’Ajuntament de Manresa, a través de Manresa Jove, ha programat per al pròxim mes de maig diferents activitats, tallers i exposicions adreçades al públic jove. La major part de les activitats tindran lloc a l’Espai Jove Joan Amades-Oficina Jove del Bages i al Casal de Joves La Kampana i es duran a terme tenint en compte totes les mesures sanitàries decretades pel govern.\nL’Espai Jove Joan Amades és un equipament municipal on es duen a terme activitats protagonitzades pel públic jove. Al mateix espai s’hi ubica la seu de l’Oficina Jove del Bages, un servei per a resoldre consultes relacionades amb l’educació, el treball, l’oci, la mobilitat o la cultura, entre altres. També serveix per acollir activitats d’entitats juvenils.\nL’Espai Jove Joan Amades enceta les activitats del mes amb la Trobada de Col·lectius LGTBI del Bages, que tindrà lloc el dimarts 4 de maig a les 18 h i que s’emmarca a l’Espai IRIS. Aquest espai es realitza conjuntament entre el programa de joventut i els Serveis d’Atenció Integral (SAI) de Manresa i del Consell Comarcal del Bages.\nExposició “Tabac al descobert”\nA partir del dia 5 i fins al pròxim 17 de maig, es podrà visitar l’exposició “Tabac al descobert”, una mostra facilitada per la Diputació de Barcelona que té per objectiu conscienciar sobre les conseqüències que pot tenir el tabac a les persones que en consumeixen, així com informar dels riscos associats. Les persones que estiguin interessades en visitar-la podran fer-ho de 16 h a 19 h del vespre.\nEl taller “Costura de supervivència” culminarà les activitats programades. Va adreçat a persones joves que vulguin aprendre aspectes bàsics de la costura. L’activitat, que inclourà un petit projecte personalitzat, és prevista pel dissabte 22 de maig a les 16 h. Les inscripcions es poden fer a través de la pàgina web www.manresajove.cat.\nPer a més informació o per resoldre qualsevol dubte, les persones interessades es poden posar en contacte amb l’Oficina Jove a través del correu bages@oficinajove.cat, trucant al 93 877 13 60 o bé enviant un WhatsApp al 676 66 41 42. També disposen d’atenció presencial els dilluns, dimarts i dijous, de 9 h a 14 h, i de dilluns a divendres de 16 h a 19 h.\nL’Espai Expressart acollirà l’exposició “Retrats de llum” de l’artista manresana Elisabet Pujolar Díaz. La mostra inclou deu retrats, originats com a estudis de llum, que s’acompanyen del procés que s’ha seguit des de l’esbós fins al resultat final. L’exposició es podrà veure del 3 al 28 de maig els dilluns, els dimarts i els dijous de 9 h a 14 h i les tardes de dilluns a divendres de 16 h a 19 h.\nFormada en il·lustració i art digital, Elisabet Pujolar ha treballat i experimentat amb diverses tècniques artístiques al llarg de la seva trajectòria però, recentment, s’ha centrat en els estudis de llum en art digital.\nL’exposició vol mostrar al visitant com la llum afecta als rostres en diferents posicions. La major part de les obres representen figures femenines, ja que el projecte va néixer com una exposició enfocada al 8 de març, però finalment ha esdevingut un portfoli de diversos estudis de llum que actualment segueix en curs. Podeu consultar més obres de l’autora al compte d’Instagram @artisabet ia Art Station.\nEl Casal de Joves La Kampana és un equipament municipal que programa activitats adreçades als i les joves i adolescents de la ciutat. A causa de la situació provocada per la Covid-19, l’entrada al recinte ja no es pot fer lliurement i totes aquelles persones que vulguin fer-ne ús s’han d’inscriure prèviament.\nEl Casal ha programat per aquest mes de maig diferents activitats a l’exterior de l’equipament. Una de les activitats organitzades porta per títol “Dimarts a la fresca”, amb l’objectiu de practicar esport a l’aire lliure en grups de 10 persones.\nAixí mateix , tots els dimecres de 17 h a 19 h les dinamitzadores del casal es trobaran amb els i les joves, treballaran diferents temàtiques del seu interès, resoldran els seus dubtes i els hi faran consultes sobre el que necessitin.\nSumat a tot això, cada divendres es farà vòlei a la Plaça d’Icària, de 17 h a 18 h i de18 a19 h. Les persones joves interessades podran practicar aquest esport en grups de sis i comptaran amb l’acompanyament d’un professional per aprendre i millorar la tècnica.\nFinalment, el Casal també ha programat activitats en format virtual, que es realitzaran a través del perfil d’Instagram de La Kampana. En aquest sentit, el dimecres 12 de maig hi ha prevista una xerrada oberta sobre voluntariats a l’estranger, que compta amb la participació de La Víbria Intercultural, entitat que porta l’assessorament a l’Oficina Jove del Bages en Mobilitat internacional. El dijous 20 de maig es farà un taller sobre enquadernació japonesa i, el 27 de maig, un taller de cuina amb la recepta de gelat de iogurt amb civada cruixent.\n20è aniversari del Casal de joves La Kampana\nEl 21 d’abril de l’any 2001 es va aixecar per primera vegada la persiana del Casal de Joves La Kampana. Per tal de commemorar el 20è aniversari de l’entitat, el pròxim 13 de maig es durà a terme una petita celebració a la plaça Icària.\nLa Kampana ha organitzat diverses activitats amb motiu del Dia Mundial Sense Tabac, que se celebra el pròxim 31 de maig a escala internacional. Les activitats tenen per objectiu sensibilitzar les persones joves sobre el consum del tabac i les seves conseqüències.\nPer més informació i inscripcions, podeu consultar la pàgina web www.manresajove.cat o bé adreçar-vos al Casal de joves la Kampana o l ‘Espai Jove Joan Amades.\nEtiquetat a:activitats adreçades del Jove jovent les maig Manresa Més presenta\nStaff 27 d'abril de 2021 Conferències i convencions, Empresa i emprenedoria, Formació\nEts més fort del que creus. Taller de resilència aplicada – CCIS Formació\nStaff 18 d'abril de 2021


Els alcaldes Viu-Ho revaliden el compromís de col·laboració en projectes europeus – RiberaTV\nEls alcaldes de Meliana, Foios i Albalat dels Sorells han mantingut una reunió de treball de les que celebren de manera periòdica. En aquest cas, a l’Ajuntament de Meliana, per tal de revalidar el compromís de col·laboració entre els tres municipis per a portar endavant projectes europeus. Com recorda l’alcalde de Meliana, Josep Riera: “la dinàmica iniciada la legislatura passada amb l’elaboració de l’estratègia europea conjunta Viu-Ho, l’estratègia de desenvolupament urbà sostenible i integral (EDUSI), ha resultat molt fructífera amb una grau d’execució i de programació important dels projectes que s’hi contemplaven, a pesar que finalment no fou finançada per la Unió Europea”. Així, s’han treballat aspectes d’ordenació urbana i de recuperació del patrimoni, de millora de la mobilitat i del canvi de model amb l’ampliació i millora de la xarxa de carrils bici i el foment de l’ús de la bicicleta, en l’avanç en l’eficiència energètica i l’ús de les energies renovables, la implementació i el desplegament de les polítiques i les infraestructures socials o el suport al teixit econòmic tradicional.\nAjuntament Albalat dels Sorells, Ajuntament Foios, Ajuntament Meliana\nEls alcaldes Viu-Ho revaliden el compromís de col·laboració en projectes europeus added by Grup Televisió on 17 març, 2021


Recomanacions financeres per a autònoms | Calders Girona\nEls autònoms, com qualsevol empresa, també acostumen a trobar-se amb dubtes o dificultats de caràcter financer. Com a professionals en l’assessorament a treballadors per compte propi, des de Calders volem resumir en aquest text una sèrie de recomanacions financeres per a autònoms.\nActualment la figura de l’autònom continua sent una forma popular per desenvolupar activitats econòmiques sobretot en fases inicials d’un projecte. D’aquesta manera, l’any 2018 es va tancar amb una xifra de més de 3.200.000 autònoms i el 2019 es preveu que es registrin 75.000 més, segons dades de la UATAE (Unió d’Associacions de Treballadors Autònoms i Emprenedors).\nLes rebaixes en les quotes d’autònoms en els primers mesos d’autònoms que s’han dut a terme en els darrers anys han permès assolir aquestes bones xifres de afiliació.\nTanmateix cal tenir en compte una sèrie de conceptes per tal de dur a terme una gestió òptima de la situació financera de l’activitat i el compliment de les obligacions legals. A continuació, els hi detallem una sèrie de recomanacions financeres a tenir en compte pels autònoms:\nContractar un servei d’assessoria per a treballadors autònoms\nCal tenir en compte que cada autònom presenta unes peculiaritats diferents en funció de la seva activitat concreta. Per això és recomanable, sobretot en les fases inicials, de consultar un assessor fiscal o financer per tal d’establir les obligacions fiscals i legals segons les particularitats del negoci tenint en compte no només l’Administració Tributària sinó també Administracions Locals i Seguretat Social entre d’altres.\nPortar la fiscalitat de l’autònom de forma correcta pot evitar futures sancions. Sobretot, en el supòsit que l’activitat econòmica es consolidi i vagi adquirint noves obligacions degut al seu creixement.\nMarcar un pla d’acció i finances.\nMalgrat el dia a dia de l’activitat, és rellevant marcar un pla d’acció en que es marqui, no només l’estratègia del negoci, sinó també les necessitats, obligacions i objectius per tal de dur a terme una gestió planificada i ordenada de l’activitat econòmica, a més a més de prevenir qualsevol sanció administrativa.\nEn funció del tipus d’autònom hi ha una sèrie d’obligacions fiscals que s’han de portar a terme. El seu gestor fiscal el pot informar i realitzar els càlculs reals de què li costarà desenvolupar la seva activitat en relació als impostos associats a ella.\nAixò té més a veure amb metes a nivell general. Funciona el model de serveis actual? És correcta la política de preus que es desenvolupa? Quin és el grau de satisfacció dels clients actualment? L’autònom ha de conèixer a la perfecció aquests i molts altres punts i marcar una línia de treball que li permeti progressar i assolir els seus objectius professionals.\nUn assessor fiscal o financer el podrà ajudar a marcar aquests objectius a més a més d’analitzar el marge del seu negoci i com millorar el seu compte d’explotació.\nObjectius de facturació mensuals i anuals:\nEn aquest punt, convindria revisar, si n’hi ha, l’històric de facturació i marcar uns objectius de facturació per als pròxims mesos i l’any com a mínim. Aquests objectius haurien d’anar revisant-se periòdicament i modificar-se en funció dels resultats reals i la rendibilitat del negoci.\nPortar una correcta comptabilitat i una bona previsió de despeses és fonamental per tal de prevenir sorpreses davant de problemàtiques amb clients o baixades en la facturació. A més a més, és la forma de disposar en tot moment una fotografia real i exacta de l’activitat per tal de dur a terme decisions correctes.\nObertura d’un compte exclusiu per l’activitat\nPer tal d’evitar errors i confusions alhora de rebre i dur a terme pagaments, és recomanable obrir un compte bancari exclusiu pel negoci. S’hauria de dur a terme una separació estricta de l’activitat econòmica i les despeses personals. D’aquesta manera, es podran domiciliar en aquest compte tots els impostos i cotitzacions. A més a més podrà associar una targeta bancària per pagar les seves factures i rebre els ingressos dels seus clients.\nPer l’èxit de qualsevol activitat econòmica, tant si és una societat limitada com un autònom, és primordial el control i ordre de les seves obligacions legals. A més a més del control de les seves finances i facturació. Esperem que les recomanacions financeres per a autònoms resumides en aquest text us siguin d’ajuda. Des de el departament fiscal de Calders Economistes li oferim assessorament fiscal, comptable i jurídic continuat.\nAnteriorAnteriorNova llei de secrets empresarialsSegüentSegüentRegistre horari i el RGPD. La privacitat dels treballadors


Els tallers de dissabte als Museus de Sitges – Museus de Sitges: el Blog\nPublicat perMontse Curtiada 9 de Mai de 2020 9 de Mai de 2020 Publicat enExperiènciesEtiquetes:Activitats, Educació, Famílies, Museus, Nens, Sitges, Tallers\nCada any, i ara ja en fa cinc, el Departament Educatiu dels museus prepara vuit tallers familiars sota el nom de Tallers de dissabte. Els tallers van adreçats a nenes i nens de totes les escoles, encara que aquests es realitzin a l’escola Pia, ja que va ser l’AFA (Associació de Famílies d’Alumnes) d’aquesta escola, la que volia realitzar activitats familiars els dissabtes al matí i de manera gratuïta, per tant, l’activitat està oberta a totes les nenes i nens d’arreu del món.\nIdear i dissenyar els vuit tallers de cop, no és cosa fàcil, és tot un repte per aquest departament, i més quan sabem que hem de portar una part del museu al terreny de la canalla, ja que els tallers es fan al menjador de l’escola. Però ens agraden els reptes, i al mes de juny quan acaba l’últim taller, ja comencem a pensar sobre quina temàtica treballarem el pròxim curs.\nEl primer any vam pensar que seria interessant tractar les obres pictòriques, d’aquesta manera treballaríem les paletes de colors, les diferents tècniques i els diferents materials per pintar. L’any següent, la celebració de l’Any Ramon Casas ens ho va posar més fàcil. Vam seguir amb les Col·leccions del Cau Ferrat, després van jugar amb els artistes de la Fundació Stämpfli, i aquest any 2020 el Museu del Cau Ferrat ha estat el protagonista. Celebrant nens i nenes el seu 125è aniversari.\nUn dels luxes que tenim els treballadors dels museus de Sitges, és treballar al costat del mar, ja que podem gaudir del mar i del cel a la vegada, a voltes com si anéssim en vaixell mar endins; però encara tenim un altre luxe, i aquest sempre és en dilluns. A l’equip del departament educatiu ens agraden els dilluns, ja que és l’únic dia de la setmana que els museus estan tancats al públic, i podem gaudir del museu quan no hi ha ningú, quan tot és silenci i penombra, moment de gaudir dels dos luxes, del mar i el cel, i de l’art total. Ens passegem per les sales per fer una tria de les obres que formaran part dels vuit tallers i que poden resultar més interessants per realitzar-los. Cal tenir en compte com els hi explicarem el contingut de les obres i quin tipus d’activitat treballaran en cada una d’elles. Un cop feta la tria en parlem amb el cap de col·leccions i acabem de polir els detalls que volem transmetre.\nAny Ramon Casas (2016) amb motiu de l’Exposició ‘La modernitat anhelada’\nTaller ‘Xulas i Manolas’, on vam treballar la tècnica del collage amb diferents textures\nUn dels moments més entretinguts és posar en marxar la part creativa i començar a dissenyar i experimentar amb els materials que treballaran, les tècniques que aprendran, i que aquestes, siguin de fàcil manipulació per les nenes i nens, encara que comptin amb l’ajut dels seus pares; a més tots han de gaudir de la mateixa activitat segons les edats.\nEnllestits ja els prototips de cada taller ens falta quadrar el calendari amb l’AFA, l’escola Pia, els museus, el calendari local i festivitats com Nadal, Carnaval, Setmana Santa, Corpus i alguna més. Encarregar tot el material, d’això se n’ocupa l’AFA, qui també és qui té cura de totes les despeses dels tallers.\nI arriba el mes de novembre amb l’estrena del primer taller! Sempre, cada any és el taller on ve més canalla, cal ser previsors i portar més material del compte.\nA les 11 h comencen els tallers i nenes i nens van arribant acompanyats de mares i pares, de les àvies, dels avis, són tallers familiars i també d’amics; alguns amb cara vergonyosa, altres ven espavilats i encuriosits per saber que treballaran al llarg de l’hora i mitja.\nEntre tots preparem el taller, és com parar taula, estesa de paper, per no embrutar les taules del menjador, estesa de paletes, pinzells, pintures, gots d’aigua, tisores, i el que faci falta en una taula annexa.\nTots els tallers comencen donant la benvinguda a tota la família i assenyalant-me el davantal blau que porto posat, pregunto: I d’on vinc jo? A aquesta pregunta tots responen, dels Museus de Sitges, llegint les lletres del davantal.\nMentre les nenes i els nens van deixant anar la seva imaginació i la seva manera d’expressar-se en la plàstica de l’art, els pares mentre, ajuden i es relacionen entre ells, fins i tot alguns ens demanen si poden expressar la seva vena artística!\nA través d’un àlbum d’imatges creat pel Departament Educatiu els hi expliquem en quin carrer es troben els museus i quines obres treballarem, també els convidem a visitar amb els pares els nostres museus i a cercar les obres que ha treballat cada nen.\nPassa el temps i els resultats són tots genials, petits grans artistes han après més coses dels museus de Sitges. Quadres, escultures, peces de ferro forjat, de vidre, ceràmica, joguines, noms d’artistes que segur que en algun moment o altre ho recordaran.\nEl taller de dissabte el donem per acabat quan entre tots netegem els materials, fem l’estesa de les obres d’art que han realitzat i fem la foto de la trobada de petits grans artistes!\nAquest any malauradament els tallers han estat interromputs, però des del Racó educatiu de la web dels museus hi trobareu activitats per passar unes bones estones i segur que ens podem tornar a retrobar!\nMontse Curtiada, Departament Educatiu dels Museus de Sitges\n7 dies, 7 temes i 7 etiquetes per celebrar la #MuseumWeek


Entrades a 18€ en totes les zones\nLluís Homar, recentment guardonat amb el Premi Butaca al millor actor, es posa a la pell de Cyrano acompanyat de Joan Anguera, Aina Sánchez, Albert Prat i Àlex Batllori i de l'equip artístic que ja va triomfar amb 'Terra Baixa': Pau Miró a la dramatúrgia i direcció, Lluc Castells a l'escenografia i vestuari i Sílvia Pérez Cruz a la música original.\nDesprés de l'èxit artístic i de públic de 'Terra Baixa', Lluís Homar i el festival Temporada Alta tornen a impulsar una projecte teatral singular. I per fer-ho, s'envolten de grans professionals amb gran experiència i excel·lència en el seu camp per fer arribar al públic un muntatge impecable. Amb Pau Miró i Oscar Valsecchi, Homar forma un tàndem creatiu que els duu a abordar els clàssics amb una mirada sensible i actual buscant els punts de confluència entre els temes de la literatura universal i les preocupacions de qualsevol ciutadà.\nLluís Homar protagonitza el clàssic d'Edmond Rostand, per posar-se el nas d'un dels soldats poetes més famosos de la història del teatre: Cyrano de Bergerac.\nHorari Taquilles: 2h abans de l'inici de la funció


La segona edició dels premis d’Innovació Educativa reforça la vocació internacional – FÒRUM.ad\nLa segona edició dels premis d’Innovació Educativa reforça la vocació internacional\nEl 14/09/20 17:48\nEl Consell General ha presentat la segona edició dels premis d’Innovació Educativa, que es va haver s’ajornar a causa de la situació sanitària. Es mantenen els guardons Maria Geli i Conec.Andorra, dirigits als docents i estudiants, respectivament, i es vol reforçar la vocació internacional.\nL’inici del curs de segona ensenyança ha estat la data escollida per presentar la segona edició dels premis d’Innovació Educativa Principat d’Andorra, organitzats pel Consell General, que la comissió legislativa d’Educació, Recerca, Cultura, Joventut i Esports va ajornar fins a l’any vinent a causa de la situació sanitària.\nEs mantenen els mateixos guardons: el Maria Geli, destinat als professionals de l’educació que treballin amb alumnes fins a 18 anys, i el Conec.Andorra, per a estudiants de 16 a 25 anys. En aquest últim cas, el tema de treball seran les eines de participació ciutadana. Els premis volen reforçar la vocació internacional.\nEls projectes es podran presentar entre l’1 i el 31 de maig i en tots dos guardons es fixa com a requisit que les propostes s’hagin dut a terme. Les bases del concurs es poden trobar al web del Consell General.\nNotícia Anterior: L’arrencada dels cursos superiors completa la tornada a l’escola\nSegüent Notícia: Les obres de reparació de la xarxa d’aigua d’Encamp causaran un tall del subministrament dimecres